section_heading: Povijest
paragraph_text: 1970-oj godina počinje organizirana proizvodnja lješnjaka. Tek 2000-ih s donesenim državnim poticajnim mjerama za podizanje nasada lijeske naraslo je zanimanje za proizvodnju lješnjaka. Poticajne mjere bila su jednokratna novčana sredstva. Naraslom zanimanju za uzgoj lješnjaka pridonijelo je što se lijeska dade dobro kultivirati u hrvatskim krajevima. Dodatni motiv je što je lijeska dobitna kultura jer je slabih zahtjeva za kakvoćom tla i održavanjem nasada. Ukidanje državnih poticaja za podizanje nasada usporilo je zanimanje pa se nisu toliko širile poljodjelske površine pod nasadima lijeske. Novi financijski izvor poljodjelcima bila su sredstava iz fondova Europske unije.Katarina Damjanović: Ekonomika proizvodnje lješnjaka  Fakultet agrobiotehničkih znanosti Osijek, 2019. U Hrvatskoj od 2008. godine stalan je rast zasađenih površina lijeskom. 2013. godina ističe se po većem prinosu lješnjaka u odnosu na prethodnu godinu. Tada je iznosio 5893 hektograma po hektaru. Sljedećih godina prinos je varirao, ali ne toliko kao 2012. (1239 hg/ha) na 2013. godinu. 2012. godine u RH je bilo 2776 ha pod lijeskom, a 2019. je došlo do 5550 ha. Narastao je udio ekološke proizvodnje lješnjaka, zbog dodatne potpore iz IAKS-a koja im se nudi ako prijeđu s konvencionalne na ekološku proizvodnju. Raste broj malih proizvođača lješnjaka. Neprestano se površavaju površine pod lijeskom u intenzivnoj proizvodnji.Vladimir Grgurić/Zdenka Rupčić:  Stasala generacija voćara spremnih na veća ulaganja u isplativije vrste Glas Slavonije. 2. listopada 2019.. Pristupljeno 30. rujna 2020. 2012. godine u Hrvatskoj je proizvedeno 344 t lješnjaka, a 2018. godine 1753 tone. Od 2015. do 2020. uzgoj lješnjaka u Hrvatskoj se skoro udvostručio te su površine pod lijeskom na oko 5000 hektara. Prema podatcima Hrvatske gospodarske komore (HGK), u Hrvatskoj raste izvoz i pad uvoz lješnjaka. Izvoz je od 2013. i tadašnje izvezene 34 tone narastao na 212 tona izvezenih 2018. godine. Najviše se izvozi u Sloveniju i Italiju, više od polovice izvoza. Uvoz je pao od 2013. i uvezenih 745 tona na 586 tona uvezenih 2018. godine. Skoro dvije trećine uvozi se iz Turske.